CELEX: C2006/212/61
Language: et
Date: 2006-09-02 00:00:00
Title: Kohtuasi T-180/06: 7. juulil 2006 esitatud hagi — Fränkischer Weinbauverband versus Siseturu Ühtlustamise Amet (ruumiline kaubamärk Bocksbeutel )

2.9.2006   
            
            
               ET
            
            
               Euroopa Liidu Teataja
            
            
               C 212/34
            
         7. juulil 2006 esitatud hagi — Fränkischer Weinbauverband versus Siseturu Ühtlustamise Amet (ruumiline kaubamärk “Bocksbeutel”)
   (Kohtuasi T-180/06)
   (2006/C 212/61)
   Kohtumenetluse keel: saksa
   Pooled
   
      Hageja: Fränkischer Weinbauverband e.V. (Würzburg, Saksamaa) (esindajad: advokaadid N. Hetzelt, A. Weigand)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Hageja nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 25. aprilli 2006. aasta otsus (asi R 0479/2004-1);
            
         
               —
            
            
               kohustada kostjat kooskõlas kaubamärgimääruse artikliga 40 avaldama ühenduse kaubamärgi taotlus nr 002323301;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Asjaomane ühenduse kaubamärk: Ruumiline kollektiivkaubamärk “Bocksbeutel” kaupadele ja teenustele klassides 32, 33 ning 42 (taotlus nr 2 323 301).
   
      Kontrollija otsus: Lükata kaubamärgi registreerimise taotlus osaliselt tagasi.
   
      Apellatsioonikoja otsus: Jätta kaebus rahuldamata.
   
      Õiguslikud alused: Taotletavale kaubamärgile on võimalik anda õiguskaitse, kuna kaubamärgil on nõutav eristusvõime määruse (EÜ) nr 40/94 (1) artikli 7 lõike 1 punkti b tähenduses koosmõjus artikliga 64. Seetõttu rikub vaidlustatud otsus võrdse kohtlemise põhimõtet.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (ELT 1994, L 11, lk 1; ELT eriväljaanne 17/01, lk 146).